"آیری یئرلیلشمیشیک یوخسا یوخ؟" سورغوسونا، سیزین جاوابینیز نه اولاجاق بیلمیرم. اؤزگهلشمک، قالدیغیمیز یئرله اوزاقلیق-یاخینلیغیمیزا گؤره فرقلهنیر. دونیادا تکجه بیز اؤزگهلشمیشیک یوخسا، هر کسین باشینا گلن اولوب! جاوابینی هرکسدن سوروشدوقدا آلا بیلهریک. آیری یئرلیلشدیرن دوروموموز اولوب. زامان بیزی گؤزلهمیر، یولون گئدیر. دونیادان اوزاق دوشدویوموزه اینانانلارین تپگیلری نئچه جور اولور.
بیرلری، دونیانین ایرهلیلهمهسین اؤزوموزدن بیلیب، اینسانلارین فرقلی اولدوقلارینی دوشونمویوب، الده اولونان هر بیر وارلیغی منیمسهییب. ایرهلیلهمهلر کیمین آدینا اولور اولسون، سونوندا فایدالانان هر بیر کسین اولاجاغینی دوشونوب، فایدالاندیقلارینی یئترلی بیلیرلر. بئلهلر، اؤزلرینی گؤردوکلری اوچون(قیسا مودتلی اولاراق اؤزلرینی دوشونورلر، جاوانلیق کئچندن سونرا غریبسهییرلر، یالقیزلاییرلار.)، گرهکن هر بیر یئره داشینیرلار. اونلار چؤرک هر یئردن چیخسا وطن اورادیر دوشونورلر، داها دوغروسو وطنسیزلییی، وطنین سوروملولوغوندان قاچیب، باشقالارین وطنلرینده، یاشایا بیلدیکلری قدر یاشاییرلار.
باشقالاری ایرهلیلهمهیی اؤزگهلرینکی بیلیب، اونلارا بنزهمک اوچون، گرهکن هر بیر دهییشیمه قاتیلیرلار. ائولرینده اؤزگهلهشیرلر. اؤزگهلهشمهلرینه باخمایاراق، دونیانین گلیشمهسینده پایلاری اولمور. یاشام طرزلری، دوشونجه طرزلری، دونیا گؤروشلرینی دهییشدیریرلر، آما گرهکن سونوجو آلا بیلمیرلر. بونلار وطنلرینه، باشقا بیر وطن اولماق اوچون چالیشیرلار.
بیرلری ده وار، اؤزگهلشمهدن، دونیانین ایرهلیلهمهیینه، اینانیب، گلیشمهیه یول آختاریرلار. باشقالارین دئنهییملرینی گؤز اؤنونه آلاراق، آددیم آتیرلار. اونلار وطنلرینی اؤز آخیملاریندا ایرهلیلهمهیینی یاشاتماق ایستهییرلر. نه قدر اوغور قازانماقلاری، هانسی گؤروشون اوستون اولدوغوندان آسیلی اولور.
azb_Arab azb_Arab azb_Arab azb_Arab